Pedja raudteejaam

Pedja raudteejaam on raudteejaam Jõgevamaal Jõgeva vallas Pedjal.

Pedjal asus üks madal perroon pikkusega 110 m. Nüüdisajal on kasutusel lühike teedevaheline perroon pikkusega 35 m, mille tõttu toimub rongist väljumine ainult läbi C-ala. 2018. aasta seisuga peatub Pedjal päevas kaheksa reisirongi (ekspressrongid Pedjal ei peatu).

Tapa–Tartu raudteele rajati Pedja jaam Vaimastvere mõisniku Braschi initsiatiivilSirje Pärismaa, "Talumuuseum Lääne pilgu all", Targu Talita (algselt oligi raudteejaama nimi Brasch). See ehitati Laiuse kihelkonda Vaimastvere mõisa maadele.

Edelaraudtee AS-i andmetel kasutas 2000. aastal Pedja raudteejaama keskmiselt 242 reisijat kuus (ehk 8 ööpäevas)."Reisirongiliiklusest Jõgevamaal", Vooremaa, 15. detsember 2001

Jaamahoone
pisi|vasakul|Pedja jaamahoone
Pedja jaamahoone valmis 20. sajandi alguses ja oli ehitatud tõenäoliselt Leon Johansoni projekti järgi. Hoone oli 1,5-korruseline, ristkülikulise põhiplaani ja kõrge kelpkatusega puitehitis, mis sarnanes näiteks Turba jaamahoonega. 

Jaamahoone lammutati 2003. aasta kevadel.

Viited

 Välislingid 

 Infot jaama kohta; fotod (vene keeles)
 YouTube'i video: kolm DR1A rongi Pedja jaamas (1998) 
 FOTO: Pedja jaamahoone aastal 1998; Baltic Trains Picture Gallery

Kategooria:Eesti raudteejaamad
Kategooria:Jõgeva vald
Kategooria:Balti raudtee